Document ID: /roh_data/filtered/fineweb-2-filterrobots_roh.jsonl.gz/11260

Set stanzas dublas – e minchüna ha alch da special. Cun ün bun ögl per ils detagls suna drizzadas aint cun premur’ed amur. Per ils üns cun bogn cumünaivel, per tschels cun bogn da per sai. Üna culazchun richa daja in ustaria. La curuna da cudeschs es stachida da cudeschs per uffants, da classikers e da litteratura dal Grischun. Ella vain cumplettada adüna darcheu da la Libreria Appenzell grazch’ad ün abunamaint da cudeschs. Ils purtrets in chasa sun exposiziuns dad artistas ed artists cuntschaintas e main cuntschaints. La cuotscha dals ‚püffa-las-stailas‘ in tablà es il punct sül i per giasts ‚glünatics‘.
Tuot ils predschs indichats valan per pernottaziuns per üna not da duos persunas. Culazchun sun inclusas. Per persunas singulas daja üna reducziun adequata.